**575. stjórnarfundur BSE miðvikudaginn 29.4.2020 kl.13, haldinn í gegn um fjarfundarbúnað vegna samkomubanns af völdum Covid-19 veirusýkingar.**

Allir stjórnarmenn, Gunnhildur, Birgir, Gestur, Guðmundur og Helga tengdir inn á fundinn auk Hákonar Bjarka fyrsta varamanns. Framkv.stjóri ritaði fundargerð.

1. **Farið yfir fundargerðir** stjórnarfunda nr. 573 frá 27. janúar og 574. fundar frá 25. febrúar. Stjórnarmenn beðnir að yfirfara fundargerðirnar og senda staðfestingu á samþykkt í tölvupósti.
2. **Aðalfundur.** Ákvörðun um hvenær skuli halda aðalfund sem var frestað. Stjórn mælir með að ákvörðun verði geymd fram á sumar og stefnt að fundi seinnipartinn í ágúst, eða síðar.
3. **Verðlaunaveitingar á aðalfundi.** Rætt um þær verðlaunaveitingar sem hefð hefur verið fyrir á seinustu árum. Vangaveltur um hvort hætta eigi að veita Hvatningarverðlaun sem hafa verið óbreytt í yfir 20 ár. Einnig hvort eigi að endurskoða fyrirkomulag annarra verðlauna.
4. **Rafstöðvakaup.**
5. Samningur við Sindra/Johan Rönning. Framkvæmdastjóri sagði opnað hefði verið á viðræður við verslanir undir nafni Sindra/Rönning, með það að markmiði að semja um afslátt á vörum fyrir félagsmenn BSE bændur.Beðið er eftir svari frá fyrirtækinu.
6. Gunnhildur sagði frá fjarfundum vegna starfa BÍ undir stjórn Gunnars Þorgeirssonar nýs formanns. Umræðan hefur ekki síst verið vegna Kórónuveirunnar, Covid-19.  
   Formaður nefndi einnig að huga þurfi að lagabreytingum á aðalfundi, m.a. um hvernig kjósa skuli varamann á búnaðarþing.
7. **Rekstaráætlun.** Lögð var fram rekstraráætlun fyrir yfirstandandi ár, þó sé vaninn að hún sé samþykkt á aðalfundi var ákveðið að stjórn staðfesti áætlunina til að hægt verði að senda út reikninga samkvæmt niðurstöðu hennar. Heildar tekjur eru áætlaðar 94.770.000 kr. en gjöld 93.996.000. Hærra árgjaldið verði 26.000 en lægra 6.000 kr. Hvoru tveggja óbreytt frá fyrra ári. Komugjald í klaufskurði verði 26.500 en tímagjald 12.900 kr. Tímagjald við kortagerð og mælingar 9.750 en við fornleifaskráningu vegna deiliskipulagsvinnu 10.950 kr.  
   Hver kúasæðing kostar  2.250 kr. Við allar tölur aðrar en árgjald bætist virðisauki. Rekstraráætlun samþykkt miðað við þessar forsendur.

Fundi slitið um kl. 15.  
SBH